હવે આ 6 સરકારી બેંક થશે બંધ, જાણો કઈ બેંકનું કઈ બેંક સાથે વિલિનીકરણ, એકાઉન્ટ હોલ્ડર્સને થઈ શકે છે મુશ્કેલીઓ | Now, close these 6 government banks, find out which bank to merge with which bank
Now, close these 6 government banks, find out which bank to merge with which bank
ચેતી જજો / હવે આ 6 સરકારી બેંક થશે બંધ, જાણો કઈ બેંકનું કઈ બેંક સાથે વિલિનીકરણ, એકાઉન્ટ હોલ્ડર્સને થઈ શકે છે મુશ્કેલીઓ
Team VTV 08:31 AM, 02 Sep 19 | Updated: 09:55 AM, 02 Sep 19
મંદ અર્થવ્યવસ્થાના કારણે મોદી સરકાર સતત મોટા નિર્ણયો લઈ રહી છે. આ મોટા નિર્ણયોમાં એક વાર ફરી બેંકોના વિલિનીકરણ કરવાનો નિર્ણય લેવામાં આવ્યો છે. આ વિલય પ્રક્રિયાના આધારે 10 મોટી બેંકોને મર્જ કરીને ફક્ત 4 બેંક બનાવવામાં આવશે. એટલે કે 6 બેંકોને અન્ય બેંક સાથે મર્જ કરી દેવામાં આવશે. આ વિલયની અસર બેંકના ગ્રાહકો પર પણ પડશે.
જો કે નાણામંત્રી નિર્મલા સીતારમણે ગયા શુક્રવારે એલાન કરીને કહ્યું કે સરકારે 10 બેંકને વિલય કરીને 4 બેંક બનાવવાનું નક્કી કર્યું છે. તેઓએ જણાવ્યું કે પંજાબ નેશનલ બેંકમાં યૂનાઈટેડ બેંક અને ઓરિએંટલ બેંક ઓફ કોમર્સનું વિલિનીકરણ થશે. સિંડિકેટ બેંકનું કેનેરા બેંકમાં જોડાણ થશે. આ જ રીતે યૂનિયન બેંકનું આંધ્રા બેંકમાં અને કોર્પોરેશન બેંકનું પણ વિલિનીકરણ થશે. ઈન્ડિયન બેંકમાં ઈલાહાબાદ બેંકને મર્જ કરી દેવામાં આવશે.
આ વિલયની પ્રક્રિયા પછી 10માંથી 6 સરકારી બેંક બંધ થશે અને તેના કસ્ટમર્સ અન્ય બેંકમાં ટ્રાન્સફર કરી દેવામાં આવશે. અમે આપને જણાવી રહ્યા છીએ કે આવનારા 6 મહિનામાં કઈ કઈ બેંક છે જેનું વિલિનીકરણ કરવામાં આવશે.
પંજાબ નેશનલ બેંકમાં યુનાઈટેડ બેંક અને ઓરિએન્ટલ બેંક ઓફ કોર્મસ. આ બંને બેંકના ખાતા પંજાબ નેશનલ બેંકમાં મર્જ થશે.
સિંડિકેટ બેંકના ગ્રાહકોના ખાતા કેનેરા બેંકમાં મર્જ થશે.
આંધ્રા બેંક અને કોર્પોરેશન બેંકના ગ્રાહકોના ખાતા યૂનિયન બેંકમાં ટ્રાન્સફર થઈ જશે.
ઈલાહાબાદ બેંકના એકાઉન્ટ હોલ્ડર્સ ઈન્ડિયન બેંકમાં ટ્રાન્સફર થશે.
નાણામંત્રી નિર્મલા સીતારમણના અનુસાર આ પ્રક્રિયા બાદ પંજાબ નેશનલ બેંક, કેનેરા બેંક, યૂનિયન બેંક અને ઈન્ડિયન બેંક જ કામ કરશે. અમે આપને જણાવી રહ્યા છીએ કે આ વિલયની બેંકના ખાતા ધારકો પર શું અસર થઈ શકે છે.
જાણકારોનું માનવું છે કે નબળી બેંકોને મજબૂત બેંકોમાં મર્જ કરવામાં આવે છે તો ગ્રાહકોને માટે ફાયદો જ રહે છે. મજબૂત બેંકધારકોને માટે લાંબા સમયે જમા પર આકર્ષક વ્યાજ મળી શકે છે અને સાથે જ ટેક્સનો રેશિયો પણ ઓછો રહી શકે છે. આ પ્રક્રિયામાં 4થી 6 મહિનાનો સમય લાગી શકે છે. સંબંધિત બેંકોની શાખાઓને નવું નામ મળશે અને તેમના આઈએફએસસી કોડ પણ બદલાશે. બેંકના મર્જ થવાના કારણે ગ્રાહકોને આર્થિક નુકસાન થશે નહીં. પણ ખાતાધારકોએ પોતાનું એકાઉન્ટ અપડેટ કરાવવા માટે બેંકના આંટા મારવા પડે તે શક્ય છે.
પીએનબીમાં વિલય થયા બાદ યૂનાઈટેડ બેંક અને ઓરિએન્ટલ બેંક ઓફ કોમર્સના ખાતા ધારકોને નવી ચેકબુક અને પાસબુક આપવામાં આવશે. આ જ રીતે અન્ય બેંકમાં પણ આ પ્રક્રિયા લાગૂ કરવામાં આવશે. ગ્રાહકોને આ સમયે થોડી મુશ્કેલી રહે છે જેના માટે હેલ્પ ડેસ્કની વ્યવસ્થા કરવામાં આવશે. નવા એકાઉન્ટ, નવા એટીએમ, નવી ચેકબુક અને પાસબુકને લઈને ગ્રાહકોને ફરી પેપરવર્ક કરવું પડશે. બેંકના વિલયથી ગ્રાહકોની લોન પર કોઈ અસર થશે નહીં. તેની પર પહેલાંની જેમ જ વ્યાજ લાગશે.
ઉલ્લેખનીય છે કે સરકાર પીએનબીના ભાર હેઠળ દબાયેલા સાર્વજનિક ક્ષેત્રની બેંકોની સ્થિતિ સુધારવા માટેના પ્રયાસ કરી રહી છે. પહેલા એપ્રિલ 2017માં ભારતીય સ્ટેટ બેંકમાં 5 સહયોગી બેંક અને ભારતીય મહિલા બેંકને મર્જ કરવામાં આવી. ત્યારબાદ બેંક ઓફ બડૌદામાં દેના બેંક અને વિજયા બેંકને મર્જ કરી દેવામાં આવી હતી.
નાણામંત્રી નિર્મલા સીતારમણે કહ્યું કે પંજાબ નેશનલ બેંકની સાથે ઓરિએન્ટલ બેંક ઓફ કોમર્સ અને યૂનાઈટેડ બેંકનું વિલિનીકરણ થશે. જેના કારણે પંજાબ નેશનલ બેંક બીજા નંબરની સૌથી મોટી બેંક બનશે. પહેલા નંબરે ભારતીય સ્ટેટ બેંક છે.
યૂનિયન બેંક ઓફ ઈન્ડિયા, આંધ્રા બેંક અને કોર્પોરેશન બેંકનું વિલિનીકરણ થશે. સાથે જ પાંચમી મોટી બેંક બનશે. ઈન્ડિયન બેંક અને ઈલાહાબાદ બેંકનો વિલય થશે. જેની સાથે આ સાતમી મોટી બેંક બનશે. તેની સાથે કેનેરા બેંક અને સિંડિકેટ બેંક મર્જ થશે.